Grzegorz Ryś

Mons. Grzegorz Ryś (* 9. február 1964, Krakov, Poľsko) je poľský katolícky biskup, ktorý bol od roku 2017 do roku 2025 metropolitným lodžským arcibiskupom a kardinálom. Pápež Lev XIV. ho 26. novembra 2025 vymenoval za krakovského arcibiskupa metropolitu.

 Život 
Po štúdiách v krakovskom seminári bol v roku 1988 vysvätený za kňaza pre krakovskú diecézu. Potom pokračoval v štúdiách, roku 1994 získal doktorát teológie v oblasti cirkevných dejín na Pápežskej teologickej akadémii v Krakove, v roku 2000 sa habilitoval v oblasti histórie. Pôsobil v pastorácii, ale aj ako vyučujúci cirkevných dejín, duchovný vodca, komentátor v televízii, žurnalista, bol aj odborne publikačne činný. V rokoch 20072011 bol rektorom krakovského seminára. V roku 2011 bol menovaný titulárnym biskupom diecézy Arcavica a pomocným biskupom v krakovskej arcidiecéze. V roku 2017 ho pápež František menoval sídelným lodžským arcibiskupom – metropolitom.

 Kardinál 
V nedeľu 9. júla 2023 pápež František vyhlásil, že v konzistóriu 30. septembra 2023 vymenuje 21 nových kardinálov, medzi nimi aj Mons. Grzegorza Ryśa. V konzistóriu 30. septembra 2023 ho kreoval za kardinála.

 Referencie 

 Pozri aj 
 Zoznam žijúcich kardinálov
 Zoznam kardinálov vymenovaných pápežom Františkom

 Iné projekty 

 Zdroj 

Kategória:Poľskí kardináli
Kategória:Biskupi Krakovskej diecézy
Kategória:Poľskí rímskokatolícki arcibiskupi
Kategória:Osobnosti z Krakova